હેકર્સ માત્ર કરોડો ફેસબુક યૂઝર્સના ડેટા જ નથી ચોર્યા, બલકે તેને માત્ર 10 સેન્ટ (6.50) રૂપિયામાં વેચી પણ રહ્યા છે. બીબીસીની આ રિપોર્ટ બાદ સાયબર સિક્યોરિટી કંપનીએ તપાસ કરતા જણાવ્યું કે ડિજિટલ શેડો હેકર્સ પાસે 1,76,000 યૂઝર્સના ઈમેલ અને ફોન નંબરનો ડેટા પણ છે. રિપોર્ટ મુજબ 81,000થી વધુ પ્રાઈવેટ મેસેજને ઓનલાઈન પબ્લિશ કરી દેવામાં આવ્યા છે. બીબીસી રશિયાએ હેકર્સનો શિકાર થયેલ ફેસબુક યૂઝર્સને જ્યારે પૂછ્યું તે તેમણે સ્વીકાર કરતા કહ્યું કે એમના ડેટાની ચોરી થઈ છે. હેકર્સે કેટલાય મેસેજ પબ્લિશ કરી દીધા છે, જેમાં બે લોકો વચ્ચેની વાતચીતથી લઈને તસવીરો પણ સામેલ છે.